REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA RUDE

Rude 93, Samobor

ŠKOLSKI ODBOR

KLASA: 003-06/21-02/08

URBROJ: 238/27-16-21-1

Rude, 12.10.2021.

ZAPISNIK

sa 8. sjednice Školskog odbora Osnovne škole Rude održane 11. listopada 2021. godine s početkom u 18.30 sati u Školi.

Nazočne: Jasmina Romić, Božica Grgečić, Monika Mazić, Maja Klisurić, Mihaela Slamar, Mirela Koščica, Miroslav Dubić

Ostali nazočni: Snježana Hofer, sindikalna povjerenica, Miroslav Fresl, v.d. ravnatelja

Zapisničar: Domagoj Subašić, tajnik

Predsjednica Školskog odbora Jasmina Romić pozdravila je sve prisutne te konstatirala da na sjednici prisustvuje dovoljan broj članova Školskog da se mogu donositi pravovaljane odluke te je predložila sljedeći dnevni red:

1. Verifikacija zapisnika sa 7. sjednice Školskog odbora
2. Izvješće o ostvarivanju godišnjeg plana i programa rada te kurikuluma za školsku godinu 2020./2021.
3. Kurikulum za školsku godinu 2021./2022.
4. Godišnji plan i program rada za školsku godinu 2021./2022.
5. Obavijest o odabiru ponude za taksi prijevoz dviju grupa učenika s posebnim potrebama
6. Razno

Dnevni red je jednoglasno usvojen.

**Ad-1 Verifikacija zapisnika sa 7. sjednice Školskog odbora**

Zapisnik sa 7. sjednice Školskog odbora održane 17. rujna 2021. godine jednoglasno se prihvaća.

**Ad-2** **Izvješće o ostvarivanju godišnjeg plana i programa rada te kurikuluma za školsku godinu 2020./2021.**

Temeljem članka 28. i 118. Zakona o odgoju i obrazovanju u osnovnoj i srednjoj školi i čl. 40. Statuta Škole, nakon dobivenih suglasnosti od Učiteljskog vijeća i Vijeća roditelja, a na prijedlog vršitelja dužnosti ravnatelja, jednoglasno je donijeta

O D L U K A

Donosi se Izvješće o ostvarivanju godišnjeg plana i programa rada te kurikuluma za školsku godinu 2020./2021.

**Ad-3** **Kurikulum za školsku godinu 2021./2022.**

Vršitelj dužnosti ravnatelja Miroslav Fresl ukratko je pojasnio značenje školskog kurikuluma kao osnovnog dokumenta na temelju kojeg radi škola. Donosi se na temelju nacionalnog kurikuluma i nastavnog plana i programa izbornih predmeta, izvannastavnih i izvanškolskih aktivnosti i druge odgojno-obrazovne aktivnosti, na početku školske godine.

Nakon kratke diskusije i provedenog glasanja, predsjednica Školskog odbora konstatirala je sljedeće

da je prijedlog Školskog kurikuluma razmatran i na sjednici Učiteljskog vijeća i na sjednici Vijeća roditelja.

Nakon dobivenih suglasnosti od Učiteljskog vijeća i Vijeća roditelja, a na prijedlog vršitelja dužnosti ravnatelja, konstatirala je:

Temeljem članka 28. i 118. Zakona o odgoju i obrazovanju u osnovnoj i srednjoj školi i čl. 40. Statuta Škole, nakon dobivenih suglasnosti od Učiteljskog vijeća i Vijeća roditelja, a na prijedlog vršitelja dužnosti ravnatelja, jednoglasno je donijeta

O D L U K A

1. Donosi se Školski kurikulum za školsku godinu 2021./2022. (u daljnjem tekstu: Kurikulum) u cijelosti, odnosno u tekstu kakav je proslijeđen u materijalima za sjednicu te čini sastavni dio Ove Odluke.
2. Ukoliko tijekom školske godine nastanu određene okolnosti koje nisu utvrđene Kurikulumom i kao takve su od osobitog značaja za rad i djelovanje Škole, vršitelj ravnatelja škole dužan je pripremiti i prema propisanoj proceduri Školskom odboru dostaviti na usvajanje izmjene i dopune Kurikuluma.

**Ad-4 Godišnji plan i program rada za školsku godinu 2021./2022.**

Nakon kratke diskusije i provedenog glasanja, predsjednica Školskog odbora konstatirala je sljedeće:

Na temelju članka 118. st. 2. al. 5, vezano uz članak 28. st. 9. Zakona o odgoju i obrazovanju u osnovnoj i srednjoj školi i čl. 40. Statuta Škole, nakon provedene rasprave na sjednici Učiteljskog vijeća i Vijeća roditelja, a na prijedlog vršitelja dužnosti ravnatelja jednoglasno je donijeta

O D L U K A

1. Donosi se Godišnji plan i program rada Škole za školsku godinu 2021./2022. (u daljnjem tekstu: Godišnji plan i program) ) u cijelosti, odnosno u tekstu kakav je proslijeđen u materijalima za sjednicu te čini sastavni dio Ove Odluke.
2. Ukoliko tijekom školske godine nastanu određene okolnosti koje nisu utvrđene Godišnjim planom i programom i kao takve su od osobitog značaja za rad i djelovanje Škole, vršitelj dužnosti ravnatelja škole dužan je pripremiti i prema propisanoj proceduri Školskom odboru dostaviti na usvajanje izmjene i dopune Godišnjeg plana i programa.

**Ad-5 Obavijest o odabiru ponude za taksi prijevoz dviju grupa učenika s posebnim potrebama**

Tajnik Domagoj Subašić ukratko je pojasnio potrebu pružanja taksi-prijevoza za učenike s posebnim potrebama koji se u školskoj godini 2021./2022. školuju u posebnim razrednim odjelima OŠ Rude, odnosno kako je tekao cijeli proces odabira ponuda.

3.9.2021. formirano je Povjerenstvo o potrebi taksi-prijevoza za učenike s posebnim potrebama (Odluka Povjerenstva sastavni dio zapisnika) te je na temelju provedenog postupka jednostavne nabave s namjerom sklapanja ugovora za predmet nabave usluge taksi-prijevoza 6.9.2021. odaslana ponuda za Taksi prijevoz dviju grupa učenika s posebnim potrebama na tri adrese (Taksi Koščica – obrt za prijevoz iz Ruda, Taksi služba Crnjak, Hrastina i Combo, obrt za usluge prijevoza za usluge prijevoza i ostale usluge, Samoborski Otok.

Zaprimljena je samo jedna Ponuda i to: Combo, obrt za usluge prijevoza, Samoborski Otok, od 10.9.2021. te se temeljem zapisnika o otvaranju, pregledu i ocjeni ponuda od 23.9.2021. predlaže Školskom odboru OŠ Rude da prihvati ponudu Combo, obrt za usluge prijevoza, Samoborski Otok (sastavni dio ovog zapisnika).

Jednoglasno je odabrana ponuda Combo, obrt za usluge prijevoza, Samoborski Otok po cijeni od 1.038,00 kuna po danu s PDV-om, što bi za razdoblje od 178 nastavnih dana u školskoj godini 2021./2022. iznosilo 184.764,00 kuna s PDV-om.

Zadužuje se vršitelj dužnosti ravnatelja gospodin Miroslav Fresl nakon pribavljene prethodne suglasnosti Ministarstva znanosti i obrazovanja, sklopiti ugovor za predmet nabave usluga taksi-prijevoza za dvije grupe učenika s posebnim potrebama s navedenim izvršiteljem.

**Ad-6 Razno**

Vršitelj dužnosti ravnatelja Miroslav Fresl iznio je potrebu donošenja odluke o nenapuštanju školske zgrade za učenike koji imaju slobodni sat. Jednoglasno je prihvaćen prijedlog na Učiteljskom vijeću da se učenici ne puštaju za vrijeme slobodnog sata izvan škole, odnosno da se omogući boravak u školi uz odgovarajući pedagoški nadzor. Taj prijedlog odluke će biti predstavljen na sljedećoj sjednici Vijeća roditelja.

Član ŠO Miroslav Dubić pokrenuo je pitanje uspornika, odnosno tzv. „ležećih policajaca“ te postavljanja rasvjete u blizini škole radi sigurnosti učenika i bolje preglednosti za sve sudionike koji se kreću u neposrednoj blizini škole. Članovi ŠO iz reda učitelja i radnika posebno su se složili s tim prijedlogom obzirom da je to raspravljano na sjednici Učiteljskog vijeća 7.10.2021. godine. Jednoglasno je zaključeno da bi o tom problemu trebalo obavijestiti osnivača škole.

Sjednica je završena u 19.15 sati.

**Zapisničar Predsjednica Školskog odbora**

**Domagoj Subašić Jasmina Romić**